Rusko pitanje
Rusko pitanje () je sovjetski crno-bijeli igrani film snimljen 1948. u režiji Mihaila Roma. Po žanru je politička drama, a temelji se na istoimenom teatarskom komadu Konstantina Simonova. Protagonist, koga tumači Vsevolod Aksjonov je Harry Smith, američki novinar koga, neposredno nakon završetka Drugog svjetskog rata, uticajni desničarski izdavači šalju u SSSR kako bi napisao knjigu o tome kako Sovjeti predstavljaju opasnost po svjetski mir. Radnja prikazuje kako tokom boravka u SSSR Smith postane uvjeren da od Sovjeta ne prijeti nikakva opasnost, ali i kako ga to dovodi pred dilemu između toga da napiše laž ili riskira vlastitu karijeru. Rusko pitanje je napravljeno na samom početku Hladnog rata te je, kao i mnoga ostvarenja iz tog perioda, imalo snažni propagandni naboj. Na samom kraju Hladnog rata je godine 1991. prikazano u okviru retrospektive na Berlinskom festivalu; tadašnji kritičari su ustanovili da je, u odnosu na slična ostvarenja, bilo neobično sofisticirano, odnosno da je hladnoratovske dileme prikazalo sa stajališta Amerikanaca, izbjegavajući direktno propagiranje sovjetskog režima.

Uloge 
 Vsevolod Aksjonov — Harry Smith
 Jelena Kuzmina — Jessie
 Mihail Astangov — McFerson
 Mihail Nazvonov — Gould
 Marija Barabanova — Meg
 Boris Poslavski — Hardy
 Boris Tenjin — Morphy
 Arkadij Cinman — Preston
 Mihail Trojanovsky — Williams
 Genadij Judin — Parker
 Viktor Dragunski — Radio najavljivač

Vanjske veze 
 
 http://www.youtube.com/watch?v=4ePawW0W-do - Full movie on the official Mosfilm YouTube Channel

Sovjetski filmovi
Dramski filmovi
Politički filmovi
Propagandni filmovi
Filmovi o Hladnom ratu
Authority control 2